**Салық төлеушінің (салық агентінің) банктік шоттары бойынша шығыс операцияларын тоқтата тұру**

Нұр-Сұлтан қаласы Алматы ауданы бойынша мемлекеттік кірістер басқармасы салық төлеушілердің нзарына келесіні хабарлайды: егер салық төлеуші төменде тізілген салықтық міндеттемелерін уақытылы орындамаған жағдайда салық төлеушіге шаралар қолданылатынын, оның ішінде банктік шоты жабылатындығын хабарлайды:

1) салық төлеушi (салық агенті) осы Кодексте белгіленген мерзiмде салықтық есептiлiкті ұсынбаған жағдайда;

2) салық төлеуші қосылған құн салығы бойынша тіркеу есебіне қою туралы салықтық өтінішті ұсынбаған жағдайда;

3) бюджетке салықтық берешекті өтемеген жағдайда;

4) осы Кодексте белгiленген салықтық тексеру жүргiзу тәртiбiн бұзу жағдайларынан басқа, салық органының лауазымды адамдарын салық салу объектiлерiн және (немесе) салық салуға байланысты объектiлердi салықтық тексеруге және зерттеп-қарауға жібермеген жағдайда – жіберілмеген күнінен бастап бес жұмыс күні ішінде;

5) салық төлеушінің (салық агентінің) тұрған жері бойынша болмауына байланысты пошта немесе өзге де байланыс ұйымы жіберілген хабарламаны қайтарған жағдайда;

6) салық төлеуші осы Кодекстің 70-бабы 5-тармағының бірінші бөлігінде белгіленген талапты орындамаған жағдайда – осы Кодекстің 70-бабы 5-тармағының бірінші бөлігінде белгіленген мерзім өткен күннен бастап үш жұмыс күні ішінде;

7)салық органдары камералдық бақылау нәтижелері бойынша анықтаған бұзушылықтарды жою туралы хабарлама орындалмаған жағдайда;

Банк шоттары бойынша шығыс операцияларын тоқтата тұру салық төлеушінің (салық агентінің) барлық шығыс операцияларына қолданылады:

-бюджетке салықтар мен төлемдерді төлеу бойынша операциялар;

-өмірі мен денсаулығына келтірілген зиянды өтеу туралы талаптарды, сондай-ақ алименттерді өндіріп алу жөніндегі талаптарды қанағаттандыруды көздейтін атқару құжаттары бойынша;

-еңбек шарты бойынша, жұмыстан шығу жәрдемақыларын төлеу және еңбекақы төлеу бойынша, авторлық шарт бойынша сыйақы төлеу бойынша, клиенттің әлеуметтік төлемдерді аудару жөніндегі міндеттемелері бойынша, сондай-ақ мемлекет кірісіне өндіріп алу туралы атқару құжаттары бойынша жұмыс істейтін адамдармен есеп айырысу үшін ақша алуды көздейтін атқару құжаттары бойынша;

-салық берешегін, әлеуметтік төлемдер бойынша берешекті өтеу бойынша;

**Алматы ауданы бойынша Мемлекеттік**

**кірістер басқармасының мәжбүрлі өндіріп алу**

**бөлімінің басшысы Е.Дюсенов**